b'\n_START_ARTICLE_\nPesukarhulakki\n_START_PARAGRAPH_\nPesukarhulakki eli supilakki tai supihattu (joskus my\xc3\xb6s sudenpentulakki tai Davy Crockett -lakki) on pesukarhun nahasta tehty turkislakki, jonka tunnusomainen piirre on niskan puolelta riippuva pesukarhun raidallinen h\xc3\xa4nt\xc3\xa4. Joskus mukana voi olla my\xc3\xb6s pesukarhun p\xc3\xa4\xc3\xa4 hatun etupuolella. Hattumalli yhdistet\xc3\xa4\xc3\xa4n yleisesti Yhdysvaltojen 1800-luvun alkupuolen rajaseutujen uudisasukkaisiin ja turkismets\xc3\xa4st\xc3\xa4jiin. Aivan erityisesti se on assosioitu legendaariseen Davy Crockettiin. Pesukarhulakki on Pohjois-Amerikassa ollut ajoittain muodissa my\xc3\xb6s my\xc3\xb6hempin\xc3\xa4 aikoina, erityisesti nuorten poikien p\xc3\xa4\xc3\xa4hineen\xc3\xa4.\n_START_SECTION_\nPopulaarikulttuurissa\n_START_PARAGRAPH_\nLakki tunnetaan my\xc3\xb6s Aku Ankka -sarjakuvissa kuvitteellisen Sudenpennut-partioj\xc3\xa4rjest\xc3\xb6n tunnusp\xc3\xa4\xc3\xa4hineen\xc3\xa4.'